शोभापुर कॉलोनी में कोयले से भरा ऑटो पकड़ाया
शोभापुर कॉलोनी से डब्ल्यूसीएल की सुरक्षा अमले ने कोयले से भरे ऑटो को जब्त किया है। इसे पुलिस को सौंपा है। सुरक्षा विभाग को लंबे समय से ऑटो से कोयले की तस्करी करने की सूचना थी। इस आधार पर कार्रवाई की। सोमवार सुबह 9.30 बजे सुरक्षा अमले के रमेश सिंह चौधरी, देवदत्त बोड़खे, अतीक कुरैशी और संजय वटके ने घेराबंदी कर ऑटो को पकड़ा। इसमें अवैध कोयला भरा था। आशंका जताई जा रही है कोयला अवैध खदान से कालीमाई की ओर आ रहा था। बेल्ट लाइन से भी कोयला चोरी होने की आशंका है।
hin_Deva hin_Deva